
LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 
2012 M. BALANDŽIO 23 D. ĮSAKYMO NR. 3-289 
„DĖL LEIDIMŲ NAUDOTIS VALSTYBINĖS REIKŠMĖS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO IR NAUDOJIMO TVARKOS APRAŠO PATVIRTINIMO“ PAKEITIMO


2022 m. birželio 10 d. Nr. 3-296
Vilnius


P a k e i č i u Leidimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašą, patvirtintą Lietuvos Respublikos susisiekimo ministro 2012 m. balandžio 23 d. įsakymu Nr. 3-289 „Dėl Leidimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašo patvirtinimo“:
. Papildau 51 punktu:
„. Asmuo, siekiantis gauti leidimą vežti krovinį vadovaudamasis Kelių įstatymo 20 straipsnio 22 dalimi, be dokumentų, nurodytų Aprašo 4 punkte, taip pat turi pateikti išsamią važiavimo maršruto analizę, apimančią kelio juostos ir kelio statinių laikančiųjų konstrukcijų savybių ir būklės įvertinimą, kaip numatyta Kelių įstatymo 20 straipsnio 22 dalies 1 punkte.“
. Papildau 52 punktu:
„. Atliekant važiavimo maršruto analizę, prireikus papildomai gali būti pasitelktos atestuotų specialistų, kurių kvalifikacija leistų atlikti išskirtinių maršruto elementų ekspertinį vertinimą, paslaugos.“
. Papildau 81 punktu:
„. Direkcija, gavusi pasirašytą didžiagabaritės ir (ar) sunkiasvorės transporto priemonės savininko ir kelio savininko sutartį dėl kelio ir (ar) kelio statinių paprastojo ar kapitalinio remonto, kaip numatyta Kelių įstatymo 20 straipsnio 22 dalies 2 punkte, apskaičiuoja konkretų mokesčio už naudojimąsi valstybinės reikšmės keliais dydį ir informaciją apie jį perduoda asmeniui prašyme išduoti leidimą nurodytu elektroninio pašto adresu.“
. Pakeičiu 10 punktą ir jį išdėstau taip:
„. Leidimas išduodamas arba motyvuotai atsisakoma jį išduoti Kelių įstatymo 20 straipsnyje nustatytais terminais ir sąlygomis.“



Susisiekimo ministras		Marius Skuodis

